Source: http://www.bihon.ro/csm-oradea-s-a-calificat-in-semifinale/1818184
Timestamp: 2019-04-26 12:40:38+00:00

Document:
CSM Oradea s-a calificat în semifinale - BIHON
CSM Oradea s-a calificat în semifinale
la	19. aprilie 2017 20:36
CSM CSU Oradea a câştigat cu 86-84 al treilea meci al seriei cu BC SCM Timişoara.
Campioana României şi-a asigurat miercuri calificarea în careul de aşi al ediţiei, după victoria din deplasare cu BC SCM Timişoara, aducând astfel la 3-0 scorul general al disputei. CSM CSU Oradea a controlat meciul de la Timişoara, chiar dacă nu a avut o prestaţie perfectă. Echipa noastră a avut numeroase oscilaţii în joc, fapt care nu i-a permis să se distanţeze decisiv pe tabela de marcaj.
La fel ca în primele două meciuri, deznodământul partidei a fost incert până spre final. Cele două protagoniste şi-au împărţit perioadele de dominare. Gazdele au câştigat primul sfert, după care orădenii au trecut la conducere, scorul la pauză fiind 39-43. Timişorenii au revenit la rândul lor în avantaj în sfertul trei, încheiat cu scorul de 64-61 şi totul urma să se decidă în ultimul sfert.
Din nou cu U BT Cluj-Napoca
Din fericire, la fel ca la Oradea, formaţia noastră a reuşit să se impună în secvenţa a patra a meciului. Oaspeţii au egalat după cinci minute, scor 71-71, înscriind apoi alte şase puncte, scor 71-77 (’37). Orădenii n-au mai cedat conducerea până la final, chiar dacă gazdele s-au apropiat la un punct, scor 78-79 (’39), în urma unui fault antisportiv discutabil, dictat împotriva lui Denison. Echipa noastră a gestionat cu bine ultimul minut şi a obţinut victoria, scor final 84-86.
La fel ca în sezonul trecut, CSM CSU Oradea va întâlni U BT Cluj-Napoca în semifinale. De data aceasta însă, primele două meciuri vor avea loc în oraşul de pe Someş.
Sala Sporturilor „Constantin Jude”. Spectatori: circa 400
BC SCM Timişoara – CSM CSU Oradea 84-86 (19-15, 20-28, 25-18, 20-25)
BC SCM Timişoara: Komatina 15 (1×3), Otasevic, Drăguşin 2, Flowers 5, Jeremic 18 (2), Popa Calotă 22 (1), Păun 2, Diaz 20, Tohătan, Andrieş. Nu a jucat Milencovici. Antrenor: Tudor Costescu. Asistent: Nenad Markovic
CSM CSU Oradea: Barnette 20 (2×3), Nicoară 3, Denison 17, Franklin 6 (1), Mandache 5 (1), Zeno 20 (1), Petrişor, Ţîbîrnă 3, Pasalic 12 (4), Nicolescu. Nu a jucat Sg. Pop. Antrenor: Cristian Achim. Asistenţi: Milan Mitrovic, Marius Marinău
Arbitri: Marius Ciulin, Bogdan Podar, Dragoş Stan. Comisar FR Baschet: Viorel Constantinescu
Eliminări pentru 5 faulturi personale: Diaz ’40 / –
Taguri: bc timisoara, csm oradea, play off, semifinale, U BT Cluj-Napoca

References: CSM 

CSM 
 CSM 
 CSM 
 CSM 

CSM 
 csm